Doložka 
finančných, ekonomických, environmentálnych vplyvov, vplyvov na zamestnanosť a podnikateľské prostredie
1. Odhad dopadov na verejné financie
V materiáli sa uvažuje s uvoľnením 750 679 000 Sk, z kapitoly Všeobecná pokladničná správa, z rezervy na riešenie krízových situácií a odstraňovanie ich následkov a na riešenie ďalších vplyvov nových zákonných úprav, na živelné pohromy, ich prevenciu a iné vplyvy, na krytie nákladov na záchranné a zabezpečovacie práce, vykonané na základe rozhodnutí krajských a okresných povodňových komisií, na odstránenie následkov na poškodených a narušených protipovodňových opatreniach, na krytie 50 % škôd na miestnych komunikáciách, vodovodoch, kanalizáciách a čistiarňach odpadových vôd a na úhradu škody spôsobenej v dôsledku plnenia opatrení orgánov štátnej správy na ochranu pred povodňami. 

2. Odhad dopadov na obyvateľstvo, hospodárenie podnikateľskej sféry a iných právnických osôb
Návrh uznesenia vlády sa predkladá s cieľom aby nedošlo k zníženiu bezpečnosti obyvateľstva, subjektov podnikateľskej sféry a iných právnických osôb pred povodňami na postihnutom území a k znižovaniu kvality života najmä v oblastiach často postihovaných povodňami. Realizácia opatrení aspoň čiastočne prispeje k zmierneniu následkov, ktoré spôsobili povodne. 

3. Odhad dopadov na životné prostredie
Návrh opatrení je zameraný na obnovenie funkcií protipovodňových opatrení, ktoré vo všeobecnosti prispievajú k zlepšeniu životného prostredia a podmienok na život obyvateľstva. 

4. Odhad dopadov na zamestnanosť
Požiadavky na nové pracovné miesta alebo funkcie z predkladaného materiálu priamo nevyplývajú.
Realizácia úloh návrhu uznesenia, ktorými sa hradia náklady na záchranné a zabezpečovacie práce nemá vplyv na zamestnanosť. Ide o úhradu nákladov na práce, ktoré už boli vykonané.
V oblasti odstraňovania škôd spôsobených povodňami je vplyv na zamestnanosť priaznivý a to aj s ohľadom na skutočnosť, že povodňami bolo postihnuté najmä územie s vysokou mierou nezamestnanosti. Rozsah potreby pracovných miest je závislý od rozsahu finančných prostriedkov, ktoré budú k dispozícii na odstránenie škôd.

5. Analýza vplyvov na podnikateľské prostredie
Väčšina prác na odstraňovaní škôd väčšieho rozsahu sa realizuje dodávateľským spôsobom. Prijatie návrhu uznesenia bude mať priaznivý vplyv na rozvoj podnikateľského prostredia.